Dragi sedmaši,
vaš zadatak za nastavu tehničke kulture je slijedeći:
-	pročitajte u udžbeniku tekst o koroziji i postupcima zaštite metala (od 51. strane do 55. strane)
-	prepišite plan ploče u bilježnicu: 
             Korozija i postupci zaštite metala
- nagrizanje površine kovine zbog kemijskog međudjelovanja s okolnim tvarima nazivamo korozijom
- najčešći oblik korozije je hrđanje pri kojem površina željeza oksidira, na površini željeza se stvara hrđa
- površina bakra pri oksidaciji se prevlači slojem patine
Postupke zaštite kovine možemo svrstati u tri skupine:
 1) zaštita kovinskim prevlakama
 2) zaštita kemijskim (oksidnim) prevlakama
 3) zaštita nekovinskim prevlakama
Zaštita kovinskim prevlakama izvodi se tako da se površina kovine osjetljive na koroziju prekrije tankim slojem druge kovine otporne na koroziju. Npr. pocinčavanje (cink) niklovanje (niklom), kromiranje (krom)
Zaštita kemijskim prevlakama izvodi se tako da se na površini kovine stvori sloj oksida koji odvaja kovinu od zraka i vode i tako sprječava koroziju
Zaštita nekovinskim prevlakama - rabe se boje, lakovi, umjetne smole i masti
Površinska zaštita kovina se izvodi u 3 koraka:
1. odmašćivanje površine
2. čišćenje površine od oksida
3. završna zaštita

Dakle, ovo ispred trebate prepisati u bilježnicu i pročitati udžbenik.
Zbog specifičnosti nastave tehničke kulture, trenutno nismo u mogućnosti izvoditi vježbe predviđene za nastavne jedinice. Nadam se da će se situacija ubrzo smiriti i da ćemo se ubrzo vratiti uobičajenom načinu rada.
Također vas molim da zadane zadatke shvatite ozbiljno, i da vrijedno radite kao na nastavi. Kada se vratimo u školu, provjerit ću vam bilježnice.
Srdačno vas pozdravljam, učiteljica Kristina